smcproject/ml-wiki-sentences huggingface dataset:
അതേ വർഷം തന്നെ ബില്ലിംഗ്ടൺ ഇൻഡിപെൻഡന്റ് ലേബർ പാർട്ടിയിൽ ചേരുകയും അവരുടെ സംഘാടകനായി മാറുകയും ചെയ്തു.
1904 ഏപ്രിലിൽ, നാഷണൽ യൂണിയൻ ഓഫ് ടീച്ചേഴ്‌സിന്റെ ഈക്വൽ പേ ലീഗിന്റെ മാഞ്ചസ്റ്റർ ബ്രാഞ്ച് സ്ഥാപിക്കുകയും ഓണററി സെക്രട്ടറിയാവുകയും ചെയ്തു.
അവലംബം പുറംകണ്ണികൾ Spartacus article on Teresa Billington-Greig
തെരേസ മാക്കീൽ
അമേരിക്കൻ ലേബർ പ്രവർത്തകയും, വിദ്യാഭ്യാസവിചക്ഷണയുമായിരുന്നു തെരേസ മാക്കീൽ ( Theresa Serber Malkiel , ജീവിതകാലം: 1874-1949).
ഫാക്ടറി ജോലിയിലൂടെ സോഷ്യലിസ്റ്റ് പാർട്ടിയുടെ നേതൃത്വത്തിലിലേക്കു വന്ന ആദ്യ സ്ത്രീ ആയിരുന്നു.
അവരുടെ 1910-ലെ  നോവൽ, 'The Diary of a Shirtwaist Striker' ന്യൂയോർക്ക് സംസ്ഥാനത്തെ തൊഴിൽ നിയമം ഉടച്ചുവാർക്കുവാൻ സഹായിക്കുന്നതിന് മുഖ്യ പങ്ക് വഹിച്ചു.
അമേരിക്കൻ സോഷ്യലിസ്റ്റ് പാർട്ടി (SPA) യിലെ  സ്ത്രീകളുടെ  നാഷണൽ കമ്മിറ്റിയുടെ തലവളായിരുന്ന തെരേസ മാക്കീൽ സ്ഥാപിച്ച 'annual Woman's Day ' യിൽ നിന്നാണ്  അന്താരാഷ്ട്ര വനിതാ ദിനത്തിനുള്ള (International Women's Day) ചിന്താപദ്ധതി കിട്ടിയത് .
1911 ൽ അമേരിക്കൻ തെക്ക് സംസഥാനങ്ങളിലെ  പ്രസംഗ പര്യടന  സമയത്ത് പാർട്ടിക്കുള്ളിലെ  വെള്ളക്കാരുടെ  ആധിപത്യത്തിന്റെ ( white supremacism )  പ്രശ്നം ശ്രദ്ധയിൽ കൊണ്ട് വരാൻ ശ്രമിച്ചു.
പിന്നീടുള്ള  വർഷം അവർ സ്ത്രീതൊഴിലാളികൾക്ക് 'മുതിർന്നവർക്കുള്ള വിദ്യാഭ്യാസപദ്ധതികൾ'  (Adult education)നൽകുന്നതിനായി തന്റെ ജീവിതം ചെലവഴിച്ചു.
തെരേസ മെയ്
തെരേസ മേ (ജനനം: 1 ഒക്റ്റോബർ 1956) 2016 മുതൽ 2019 കാലഘട്ടത്തിൽ യുണൈറ്റഡ് കിങ്ഡത്തിന്റെ പ്രധാനമന്ത്രിയായി പ്രവർത്തിച്ച ഒരു ബ്രിട്ടീഷ് രാഷ്ട്രീയപ്രവർത്തകയാണ്.
കൺസർവേറ്റീവ് പാർട്ടി അംഗമായ ഇവർ 2010 മുതൽ 2016 വരെ ആഭ്യന്തര വകുപ്പു സെക്രട്ടറിയുമായിരുന്നു.
ഡേവിഡ് കാമറോണിനു ശേഷം ആണ് മേ പ്രധാനമന്ത്രി ആകാൻ തെരഞ്ഞെടുക്കപ്പെട്ടത്.
മാർഗരറ്റ് താച്ചർ 1990 ൽ സ്ഥാനമൊഴിഞ്ഞശേഷം  വനിതാ പ്രധാനമന്ത്രിയാകുന്ന വ്യക്തിയുമാണ് മേ.
1997 മുതൽ മേഡൻഹെഡിൽ നിന്നുള്ള പാർലമെന്റ് അംഗമാണ്.
1956 ഒക്ടോബർ ഒന്നാം തീയതി സസ്സെക്സിൽ ജനിച്ച തെരേസ മേ സെയ്ഡി മേരിയുടെയും ഹുബർട്ട് ബ്രസിയെറുടയും ഒറ്റ മകൾ ആണ്.
അച്ഛൻ ആംഗ്ലിക്കൻ ചർച്ചിൽ ഒരു പുരോഹിതൻ ആയിരുന്നു.
അമ്മ കൺസർവേറ്റീവ് പാർട്ടി യുടെ ഒരു അനുഭാവി ആയിരുന്നു.
1981ൽ ഒരു കാർ ആക്സിഡന്റിൽ അച്ഛനും 1982ൽ മൾട്ടിപ്പിൾ സ്ക്ലീറോസിസ് വന്ന് അമ്മയും മരിച്ചു.
ഹോൽട്ടൻ പാർക്സ് ഗ്രാമ്മർ സ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ മേ, പിന്നീട് ഓക്സ്ഫട് സർവകലാശാല യിൽ നിന്നും ഭൂമിശാസ്ത്രത്തിൽ 1977ൽ ബിരുദമെടുത്തു.
അന്നുമുതലേ രാഷ്ട്രീയത്തിൽ താല്പര്യം പ്രകടിപ്പിച്ചിരുന്നു.
1977നും 1983നും ഇടയിൽ മേ ബാങ്ക് ഓഫ് ഇംഗ്ല്ണ്ടിലും 1985 മുതൽ 1997 വരെ അസോസിയേഷൻ ഫൊർ പെയ്മന്റ് ക്ലീയരിങ് സെർവീസസിലും ധനകാര്യ വിദഗ്ദ്ധയായി ജോലി ചെയ്തു.
നോർത്ത് വെസ്റ്റ് ദർഹാമിൽ നിന്നും 1992ൽ പാർലമെന്റിലേക്കു മൽസരിച്ചെങ്കിലും വിജയിച്ചില്ല.
പിന്നീട് 1994 ബാർക്കിങ്ങിൽ ബൈ ഇലക്ഷനിൽ മൽസരിച്ചു.
1,976 വോട്ടുകളോടെ മൂന്നാം സ്ഥാനത്താണ് മേ എത്തിയത്.
1997ലെ പൊതു ഇലക്ഷനിൽ പുതിയതായി രൂപീകരിക്കപ്പെട്ട മേഡൻഹെഡ് പാർലമെന്റ് മണ്ഡലത്തിൽ നിന്നും മേ ആദ്യമായി തിരഞ്ഞെടുക്കപ്പെട്ടു.
25,344 (49.8%) വോട്ടുകളുമായി ജയിച്ച മേക്ക് ലേബർ പാർട്ടിയുടെ റ്റെരെന്സ് കെട്ടെരിൻഹാമിനേക്കാൾ ഇരട്ടിയോളം വോട്ടുകൾ ഉണ്ടായിരുന്നു.
1999ൽ നിഴൽ മന്ത്രിസഭയിൽ വിദ്യാഭ്യാസ, തൊഴിൽ സെക്രട്ടറിയായി ചുമതലയേറ്റു.
2001ലെ തിരഞ്ഞടുപ്പിനു ശേഷം നിഴൽ മന്തിസഭയിൽ ഗതാഗത വകുപ്പിന്റെ സെക്രട്ടറിയായി.
പിന്നീട് 2003 മുതൽ 2010 വരെയുള്ള വർഷങ്ങളിൽ നിഴൽ മന്ത്രിസഭയിൽ ഗതാഗതം, പരിസ്ഥിതി, കുടുംബം മുതലായ പല വിഷയങ്ങളും കൈകാര്യം ചെയ്തു.
2010നു ശേഷം ആഭ്യന്തര മന്ത്രി [Home Secretary]
ഡേവിഡ് കാമറൂൺ 2010ൽ ബ്രിട്ടീഷ് പ്രധാനമന്ത്രിയായപ്പോൾ തെരേസ മേ ആഭ്യന്തരം, സ്ത്രീസമത്വത എന്നീ വകുപ്പുകളുടെ മന്ത്രിയായി.
പ്രധാനമന്ത്രിയായി
ബ്രെക്സിറ്റ് ഹിതപരിശോധനഫലം 2016ൽ പുറത്തുവന്നതിനുശേഷം അതിനോട് വിയോജിപ്പുണ്ടായിരുന്ന ഡേവിഡ് കാമറൂൺ പ്രധാനമന്ത്രിപദം രാജിവച്ചു.
ഹിതപരിശോധനയിൽ യൂറോപ്യൻ യൂണിയൻ (ഇയു) വിട്ടുപോകാനാണ് 52% ജനങ്ങൾ വോട്ട് ചെയ്തത്.
തുടർന്നു കൺസർവേറ്റീവ് പാർട്ടി നേതൃത്വമേറ്റെടുത്തു പ്രധാനമന്ത്രിയായ മേ ബ്രെക്സിറ്റ് അനുകൂലിയായിരുന്നില്ലെങ്കിലും അതു നടപ്പാക്കുമെന്നു പ്രഖ്യാപിച്ചു.
13 ജൂലൈ 2016നാണു എലിസബത്ത് രാജ്ഞി മെയെ പ്രധാനമ്ന്ത്രിയായി നിയമിച്ചിത്.
2017ൽ മേ പാർലമെന്റ് കാലാവധി തീരുന്നതിനു മുൻപു തന്നെ പൊതു തിരഞ്ഞടുപ്പു പ്രഖ്യാപിച്ചു.
തിരഞ്ഞടുപ്പിൽ ഭരണകക്ഷിയായ കൺസർവേറ്റീവ് പാർട്ടി വലിയ ഒറ്റകക്ഷിയായെങ്കിലും കേവല ഭൂരിപക്ഷം നേടാനായില്ല.
മാഞ്ചസ്റ്റർ ഭീകരാക്രമണവും ആരോഗ്യ രംഗത്തെ സ്വകാര്യവത്കരണവും മേയ്ക്ക് തിരിച്ചടികൾ ആയി.
യൂറോപ്യൻ യൂണിയനുമായി പലവട്ടം നടത്തിയ ചർച്ചകൾക്കുശേഷം തയ്യാറാക്കിയ ബ്രെക്സിറ്റ് കരാർ മൂന്നു പ്രാവ്ശ്യം പാർലമെന്റ് തള്ളിയതോടെ മേ പ്രധാനമന്ത്രിപദം 2019ൽ രാജിവച്ചു.
ഇയു നേതാക്കളെ കണ്ടു ചർച്ചകൾ ചെയ്യാൻ ഇയു ആസ്ഥാനമായ ബ്രസൽസിൽ 21 തവണ പോയശേഷമാണു കരാർ തയ്യാറാക്കിയത്.
12 ഡിസംബർ 2018ൽ മേ പാർലമെന്റിൽ വിശ്വാസവോട്ട് നേടിയിരുന്നു.
പിന്മാറ്റ രേഖയിലെ പല വ്യവസ്ഥകളും ബ്രെക്സിറ്റ് തീരുമാനത്തിന്റെ അന്തസ്സത്തയ്ക്കു വിരുദ്ധവമാണെന്ന വാദവും, ചില ഇയു നിയമങ്ങൾ തുടരുമെന്നതും ആയിരുന്നു കരാർ വോട്ട് പരാജയപ്പെടാൻ കാരണങ്ങൾ.
വിദേശകാര്യമന്ത്രി ജെറിമി ഹണ്ടും ആഭ്യന്തര മന്ത്രി സാജിദ് ജാവിദും വിയോജിപ്പു വ്യക്തമാക്കുകയും, പാർലമെന്റ് പ്രതിനിധിസഭയിലെ പാർട്ടി നേതാവ് ആൻഡ്രിയ ലെഡ്‌സം രാജി വയ്ക്കുകയും ചെയ്തതു മേയ്ക്കു തിരിച്ചടിയായി.
തെരേസ എൽമെൻഡോർഫ്
പത്തൊൻപത് നൂറ്റാണ്ടുകളിൽ ജീവിച്ചിരുന്ന ഒരു പ്രമുഖ അമേരിക്കൻ ലൈബ്രേറിയനായിരുന്നു തെരേസ വെസ്റ്റ് എൽമെൻഡോർഫ് .
ഇംഗ്ലീഷ്: Theresa West Elmendorf .
ഇവർ 1911-ൽ അമേരിക്കൻ ലൈബ്രറി അസോസിയേഷൻ ആദ്യ വനിതാ പ്രസിഡന്റായിരുന്നു.
1855 ൽ അമേരിക്കയിലെ പാർഡീവിൽ എന്ന സ്ഥലത്താണ് തെരേസ എൽമെൻഡോർഫ് ജനിച്ചത്.
ഇവർക്ക് മൂന്നു സഹോദരങ്ങളാണ് ഉള്ളത്.
1861 ൽ കുടുംബം അവിടെ നിന്നും മിൽവൌക്കീ എന്ന സ്ഥലത്തേക്ക് താമസം മാറുകയും ചെയ്തു.
മിൽവൌക്കീ പബ്ലിക് സ്കൂളിലെ വിദ്യാഭ്യാസത്തിനു ശേഷം ഉന്നത വിദ്യാഭ്യാസത്തിനായി മിസ്സ് വെല്ലോക്ക് സെമിനാരി സ്കൂളിൽ ചേർന്നു.
1874 ൽ ബിരുദം കരസ്ഥമാക്കി.
പിൽക്കാല ജീവിതവും മരണവും അവലംബം ഗ്രന്ഥസൂചി {{ cite encyclopedia }} : Empty citation ( help ) {{ cite encyclopedia }} : Empty citation ( help )
നളിനി പ്രവ ദേക്ക
നളിനി പ്രവ ദേക്ക ( 1944 മാർച്ച്11 – 2014 ജൂൺ15) ആസം ഭാഷയിലെ എഴുത്തുകാരിയും കവയിത്രിയും കഥാകൃത്തും നടിയും നാടകകൃത്തുമാണ്.
2012ൽ ലെഡോയിൽ വെച്ചസം സാഹിത്യ സഭ അവരെ ആദരിക്കുകയുണ്ടായി.
അവരും ഭർത്താവായ ഭാഭാനന്ദ ദേക്കയും കൂടി ആസാമീസ് പരമ്പര്യം,പരമ്പരാഗത രീതികൾ,നെയ്ത്ത്, തുണിയിലെ കലകൾ, പാചകം, നാടൻ പാട്ട് എന്നിവ പ്രോത്ശാഹിപ്പിച്ചിരുന്നു..
നളിനി ജമീല പ്രമാണം:Nalinigraphy.jpg നളിനി ജമീലയുടെ ആത്മകഥയുടെ പുറം ചട്ടയിൽ നളിനി.
കേരളത്തിലെ ഒരു ലൈംഗിക തൊഴിലാളിയും ആക്ടിവിസ്റ്റും സാഹിത്യ കാരിയുമാണ് നളിനി ജമീല ഇംഗ്ലീഷ് : Nalini Jameela .
തൃശ്ശൂരിലെ കല്ലൂർ ഗ്രാമത്തിൽ  ജനിച്ചു.
കല്ലൂർ ഗവണ്മെന്റ് സ്കൂളിൽ 3-ആം ക്ലാസ് വരെയെ പഠിച്ചുള്ളൂ.
24 വയസ്സിൽ ലൈംഗികത്തൊഴിലാളിയായി പണിയെടുത്തു.
2000-ൽ കേരളത്തിലെ ലൈംഗിക തൊഴിലാളികളുടെ സംഘടനയായ “ കേരള സെക്സ് വർക്കേഴ്സ് ഫോറ ”ത്തിൽ പ്രവർത്തിച്ചുതുടങ്ങി.
2001-മുതൽ അതിന്റെ കോർഡിനേറ്റർ ആണ്.
നളിനിയുടെ “ഒരു ലൈംഗികത്തൊഴിലാളിയുടെ ആത്മകഥ” എന്ന പുസ്തകം സമൂഹത്തിൽ വൻ ചലനങ്ങൾ സൃഷ്ടിച്ചിരുന്നു.
ലൈംഗികത്തൊഴിലാളികളോടുള്ള സർക്കാരിന്റെ സമീപനത്തിലും മാറ്റം വരുത്താൻ ഒരു പരിധി വരെ ഈ പുസ്തകം സഹായിച്ചു.
ജമീല ഇപ്പോൾ അഞ്ച് സർക്കാരിതര സംഘടകളുടെ(എൻജിഒ) ഉന്നത സമിതിയിൽ അംഗമാണ്.
1954 ഓഗസ്റ്റ് 18 -നു തൃശ്ശൂരിലെ കല്ലൂർ ഗ്രാമത്തിൽ നളിനി ജമീ‍ല ജനിച്ചു.
കല്ലൂർ ഗവണ്മെന്റ് സ്കൂളിൽ 3-ആം ക്ലാസ് വരെ പഠിച്ചു.
പുസ്തകരചനക്കു ശേഷം
24-ആം വയസ്സിൽ കാൻസർ ബാധിച്ചു ഭർത്താവ് മരിച്ചതിൽ പിന്നെ തന്റെ കുടുംബം പുലർത്താനാണ് ലൈംഗിക തൊഴിലാളി ആയതെന്ന് നളിനി പറയുന്നു.
ഒരു പോലീസ് ഉദ്യോഗസ്ഥനായിരുന്നു അവരുടെ ആദ്യത്തെ ഉപഭോക്താവ്.
അതിന്റെ പേരിൽ അവർക്ക് പോലീസിൽ നിന്ന്തന്നെ മർദനം ഏൽക്കുകയുണ്ടായി.
“എനിക്ക് 51 വയസ്സുണ്ട്, ഞാൻ ഒരു ലൈംഗികത്തൊഴിലാളി ആയി തുടരാൻ ആഗ്രഹിക്കുന്നു“ എന്നാണ് നളിനിയുടെ ആത്മകഥ തുടങ്ങുന്നത്.
ഞാൻ ലൈംഗിക തൊഴിലാളി എന്ന ഈ കൃതി ഡി.സി. ബുക് സ് പ്രസിദ്ധീകരിച്ച് 10 ദിവസത്തിനുള്ളിൽ 2000 കോപ്പികൾ വിറ്റുപോയി.
ഐ. ഗോപിനാഥ് എന്ന സാമൂഹിക പ്രവർത്തകന്റെ സഹായത്തോടെ ആണ് ഈ പുസ്തകം രചിച്ചത്.
ലൈംഗികത്തൊഴിലാളികളോടും അവരുടെ ഉപഭോക്താക്കളോടുമുള്ള പുരുഷകേന്ദ്രീകൃത സമൂഹത്തിന്റെ ഇരട്ടത്താപ്പുനയം - ലൈംഗിക തൊഴിലാളികളെ വെറുക്കുകയും എന്നാൽ ഉപഭോക്താക്കളോട് മൃദുവാ‍യ സമീപനം സ്വീകരിക്കുകയും ചെയ്യുന്നത് - നളിനി ശക്തമായി വിമർശിക്കുന്നു.
ലൈംഗിക തൊഴിലാളികൾ ഈ ലൈംഗിക പട്ടിണിയുള്ള സമൂഹത്തിന് ഒരു സേവനമാണ് ചെയ്യുന്നതെന്ന് നളിനി പറയുന്നു.
ഇന്ന് ഇന്ത്യയിൽ നടക്കുന്ന ലൈംഗികവ്യാപാരത്തെക്കുറിച്ചും രാഷ്ട്രീയത്തെക്കുറിച്ചും ലൈംഗികദാരിദ്ര്യത്തേക്കുറിച്ചും വ്യക്തമായ ധാരണയും അഭിപ്രായവുമുള്ളയാളാണ് ജമീല.
നിരവധി അഭിമുഖങ്ങളിൽ ഇത് തുറന്നു പറയാനുള്ള ധൈര്യം ജമിലക്കുണ്ടായിരുന്നു.
മലയാളിക്ക് ശാസ്ത്രീയ ലൈംഗിക വിദ്യാഭ്യാസം നിർബന്ധമാക്കണം എന്ന് അഭിപ്രായമുള്ള ഒരാളാണ് നളിനി.
നളിനി മൈത്രേയൻ എന്ന സാമൂഹിക പ്രവർത്തകന്റെ സഹായത്തോടെ തായ്‌ലാന്റിൽ അഞ്ചു രാജ്യങ്ങളിൽ നിന്നുള്ള ലൈംഗിക തൊഴിലാളികൾക്കായി സംഘടിപ്പിച്ച ഒരു വീഡിയോ പണിപ്പുരയിൽ പങ്കെടുത്തു.
അവിടെവെച്ചാണ് നളിനി 8 മിനിട്ട് നീളമുള്ള “ഒരു ലൈംഗിക തൊഴിലാളിയുടെ ജീവിതത്തിലെ ഒരു ദിവസം” എന്ന തന്റെ ആദ്യ ഡോക്യുമെന്ററി നിർമ്മിച്ചത്.
2003-ൽ “A peep into the life of the silenced" (നിശ്ശബ്ദമാക്കപ്പെട്ടവരുടെ ജീവിതത്തിലേക്ക് ഒരെത്തിനോട്ടം) എന്ന രണ്ടാമത്തെ ഡോക്യുമെന്ററി നിർമ്മിച്ചു.
2013 ൽ സെക്സ്, ലൈസ് ആന്റ് എ ബുക്ക് എന്നപേരിൽ  ഇംഗ്ലീഷിലാണ്  ഡോക്യു ഡ്രാമ നിർമ്മിക്കപ്പെട്ടു.
പ്രമുഖ സിനിമാ സംവിധായകൻ സന്തോഷ് ശിവന്റെ സഹോദരനായ സഞ്ജീവ് ശിവനാണ് 28മിനിറ്റ് ദൈർഘ്യമുള്ള ഡോക്യുമെന്ററി സംവിധാനം ചെയ്തത് .
2005ൽ പ്രസിദ്ധീകരിച്ച ജമീലയുടെ ആത്മകഥ കേരളത്തിൽ ഒട്ടേറെ ചർച്ചകൾക്കും വിവാദ പ്രസ്താവനകൾക്കും വഴിയൊരുക്കിയിരുന്നു.
ഇതിന്റെ 13,000കോപ്പികളാണ് വിറ്റഴിഞ്ഞത്.
പുസ്തകത്തെ അനുകൂലിച്ചും പ്രതികൂലിച്ചും രൂക്ഷമായി വിമർശിച്ചും കൊണ്ടുള്ള ലേഖന പരമ്പരകൾവരെ മലയാളം ആനുകാലിക പ്രസിദ്ധീകരണങ്ങളിൽ വന്നിരുന്നു.
ആത്മകഥ ആറോളം ഭാഷകളിൽ ഇറങ്ങി.
കന്നഡത്തിൽ ഇറങ്ങിയ ബുക്ക് അന്ന് കേന്ദ്രമന്ത്രിയായിരുന്ന വീരപ്പ മൊയിലി ആയിരുന്നു പുറത്തിറക്കിയത്.
തമിഴിൽ നടൻ നാസർ ആണ് പുറത്തിറക്കിയത്.
മലയാളത്തിൽ പക്ഷേ ആ ചടങ്ങിൽ പങ്കെടുക്കാൻ പലർക്കും മടിയായിരുന്നു.
ഒടുവിൽ ഡോക്ടർ പുനത്തിൽ കുഞ്ഞബ്ദുള്ള വന്നു, അദ്ദേഹം മറ്റുള്ളവരിൽ നിന്നും വ്യത്യസ്തനായൊരു മനുഷ്യനാണ് എന്നു ജമീല രേഖപ്പെടുത്തുന്നു.
കൃതികൾ ഞാൻ ലൈംഗിക തൊഴിലാളി - നളിനി ജമീലയുടെ ആത്മകഥ (2005) പുനഃ പ്രസാധനം 2008.
എന്റെ ആണുങ്ങൾ - (2018) റഫറൻസുകൾ
നളിനി ബാല ദേവി
ആസാമീസ് സാഹിത്യത്തിന് ശ്രദ്ധേയമായ സംഭാവനകൾ നൽകിയ കവിയും എഴുത്തുകാരിയുമാണ് നളിനി ബാല ദേവി (23 മാർച്ച് 1898– 24 ഡിസംബർ 1977), 1957  ൽ പത്മശ്രീ ലഭിച്ചു.
അളകനന്ദ എന്ന കാവ്യ സമാഹാരത്തിന് കേന്ദ്ര സാഹിത്യ അക്കാദമി പുരസ്കാരവും ലഭിച്ചിട്ടുണ്ട്.
1898, ൽ ആസാമിലെ ഗോഹാട്ടിയിൽ ജനിച്ചു.
സ്വാതന്ത്ര്യ സമര സേനാനിയും എഴുത്തകാരനുമായിരുന്ന   കർമ്മവീർ നബിൻ ചന്ദ്ര ബോർദലോയിയുടെ മകളാണ്(1875–1936).
പത്താം വയസു മുതലേ കവിതകൾ എഴുതി തുടങ്ങി.
12ാം വയസിൽ വിവാഹിതയായെങ്കിലും അവർക്ക് 19 വയസുള്ളപ്പോൾ ഭർത്താവ് മരണമടഞ്ഞു.
അവരുടെ രണ്ട് മക്കളും അധികകാലം ജീവിച്ചിരുന്നില്ല.
ദുരന്തപൂർണ്ണമായ വ്യക്തിജീവിതത്തിനിടയിലും അവർ എഴുത്ത് ഉപേക്ഷിച്ചില്ല.
ദുരന്തവും വൈകാരികാവസ്ഥകളും ഭക്തിയും ദേശീയബോധവും കേന്ദ്ര പ്രമേയമാക്കി നിരവധി കവിതകൾ അവർ രചിച്ചു.
ശ്രദ്ധേയമായ നിരവധി മിസ്റ്റിക് കവിതകളും അവർ രചിക്കുകയുണ്ടായി.
1928 ൽ പ്രസിദ്ധീകരിച്ച സന്ധ്യാർ സുർ (Evening Melody), എന്ന ആദ്യ കവിതാ സമാഹാരം കൊൽക്കത്ത സർവകലാശാലയും പിന്നീട് ഗോഹാത്തി സർവകലാസാലയും പാഠപുസ്തകങ്ങളാക്കി.
അളകനന്ദ, സൊപുനാർ സുർ  (Melody of Dreams), പൊറോഷ് മോനി(Porosh Moni ), യുഗദേവത( Hero of the Age), ശേഷ് പൂജ (The last worship), പരാജിതോർ അഭിഷേക് , പ്രഹ്ളാദ് , മേഘദൂത് , രൂപ്രേഖ , ശാന്തിപത് (ഉപന്യാസങ്ങൾ), ഷേഷോർ സുർr (The last Melody).
സ്മൃതിർ തീർത്ഥ (അച്ഛന്റ ജീവചരിത്രം, ബിശ്വദീപ (പ്രസസ്ത വനിതകളുടെ ജീവിത കഥകൾ), എറി ഓഹ ദിൻബർ (The Days Passed, ആത്മകഥ), സർദാർ വല്ലാഭായ് പട്ടേൽ തുടങ്ങിയ കൃതികളും രചിച്ചിട്ടുണ്ട്.
1950, ൽ നളിനിയുടെ നേതൃത്വത്തിൽ സ്ഥാപിച്ച സാധു ആസോം പരിജത്ത് കാനൻ (Sadou Asom Parijat Kanan) എന്ന  സംഘടനയാണ് പിന്നീട് മൊയ്ന പാരിജാത് എന്ന കുട്ടികളുടെ സംഘടനയായി മാറിയത്.
മീരാഭായി എന്ന നാടകവും അവർ രചിച്ചു.
സന്ധ്യാർ സുർ (Evening Melody, 1928) സൊപുനാർ സുർ (Melody of Dreams, 1943) സ്മൃതിർ തീർത്ഥ (Biography, 1948) പരോഷ്മോനി (Touchstone, 1954) ജാഗ്രിതി(Awakening,	1962) അളകനന്ദ (1967) പുരസ്കാരങ്ങൾ അളകനന്ദ എന്ന കാവ്യസമാഹാരത്തിന് 1968ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
1957 ൽ പത്മശ്രീ	പുരസ്കാരം ലഭിച്ചു.
23ാ മത് ആസാം	സാഹിത്യ സഭാ സമ്മേളനത്തിന്റെ	അധ്യക്ഷയായിരുന്നു(1955).
24 ഡിസംബർ	1977, ന്	അന്തരിച്ചു.
അവരുടെ	നാട്ഗർ എന്ന കവിതയിലെ അവസാന	നാലു വരികൾ ആസാം സാഹിത്യ	പ്രേമികൾക്ക് ഇപ്പോഴും	പ്രിയങ്കരമാണ്.
കുൻ കർ	ജോഗോതോർ/Kun Kar Jogotor /	കുൻ കർ	മോരോമോർ/Kun Kar Moromor	/;akajd] ചോകുർ	ചിനാകി ദുദിനോർ//	Chokur Chinaki Dudinor // സസിമോർ	രൂപ്‍രേഖ/Sasimor Rooprekha	/അസിമോത്	ബർ ജാബോ/Asimot Bur Jabo /ഖോഗി	ഗോലെ ജോരി മോറോമോർ Khohi	Gole Jori Moromor (Who's for whom in this world / Who's under	whose care / Temporary acquaintances,eye-to-eye contacts these are	with // Bounded facial outlines / That get dissolved in the infinite	oblivion / If the thread of love that binds them snaps.) (ആര്	ആർക്കായീ ലോകത്ത്/ആര്	ആരുടെ കരുണയിലാണ്/കണ്ണോടുകൺ	നോക്കും നൈമിഷികമായ ബന്ധങ്ങൾ	ഇവ//അതിർത്തി	വരഞ്ഞ മുഖ രേഖകൾ/നിത്യ	വിസ്മൃതിയിലാണ്ടുപോകും/അവരെ	ബന്ധിക്കുമീ സ്നേഹ പാശം	മുറിയുകിൽ) അവലംബം
നളിനി മലാനി ഇംഗ്ലീഷ് വിലാസം https://ml.wikipedia.org/wiki/Nalini_Malani
രാജ്യാന്തര തലത്തിൽ പ്രശസ്തയായ ഇന്ത്യയിലെ ആദ്യ തലമുറ വിഡിയോ ആർട്ടിസ്റ്റുകളിലൊരാളാണ് നളിനി മലാനി (ജനനം: 1946) ജീവിതരേഖ
ഇന്ത്യ വിഭജന സമയത്ത് കറാച്ചിയിൽ നിന്ന് ഇന്ത്യയിലേക്ക് അഭയാർഥിയായി എത്തി.
അഭയാർഥി ജീവിതത്തിന്റെ കൊടും ക്ളേശങ്ങൾ നിറഞ്ഞ കുട്ടിക്കാലമാണ് നളിനിയിലെ കലാകാരിയെ രൂപപ്പെടുത്തിയത്.
മുംബൈ ജെജെ സ്കൂൾ ഓഫ് ആർട്സിൽ നിന്ന് ഡിപ്ളോമ എടുത്തു.
ഫ്രഞ്ച് ഗവൺമെന്റിന്റെ സ്കോളർഷിപ്പോടെ പാരീസിൽ ഫൈൻ ആർട്സ് പഠനം നടത്തി.
പ്രദർശനങ്ങൾ പ്രോസ്പെക്ട് 1, യു.എസ് ബിനാലെ ന്യൂ ഓർലിയൻസ് (സോളോ)2008 സിഡ്നി ബിനാലെ,  യു.എസ്.എ (solo) 2008, 52 വെനീസ് ബിനാലെ, 2007 51st വെനീസ് ബിനാലെ, 2005, ഏഴാം ഷാർജ ബിനാലെ, 2005 ക്രോസിംഗ് കറന്റ്സ്, വീഡിയോ ആർട്ട്, ലളിത കലാ അക്കാദമി ഗ്യാലറി, ഡൽഹി 2004 ഇസ്താൻബൂൾ ബിനാലെ, 2003 ഏഷ്യാ പസിഫിക് ട്രിനലെ, ആസ്ത്രേലിയ, 2002 - 2003 മൂന്നാം ക്വാങ്ജു ബിനാലെ, ദക്ഷിണ കൊറിയ, 2000 ഏഴാം ഹവാന ബിനാലെ, 2000 രണ്ടാം ഏഷ്യാ പസിഫിക് ട്രിനലെ, ആസ്ത്രേലിയ 1996 ആദ്യ ജൊഹാന്നസ്ബർഗ്ഗ് ബിനാലെ1995 കൊച്ചി-മുസിരിസ് ബിനാലെ , വിഡിയോ ആർട് 2012 അവലംബം ↑ {{ cite web }} :  CS1 maint: url-status ( link ) ↑ പുറം കണ്ണികൾ വെബ്സൈറ്റ് കൊച്ചി-മുസിരിസ് ബിനാലെയിൽ Archived 2013-07-30 at the Wayback Machine .
നളിനി ബേക്കൽ
നളിനി ബേക്കൽ (ജനനം 1954 ഒക്ടോബർ 15) പ്രശസ്തയായ മലയാള നോവലിസ്റ്റും ചെറുകഥാകൃത്തുമാണ്.
നിരവധി നോവലുകളും ചെറുകഥകളും രചിച്ചിട്ടുണ്ട്, കൂടാതെ മാതൃഭൂമി നോവൽ പുരസ്കാരം (1977), ഇടശ്ശേരി അവാർഡ് (1987), SBI  അവാർഡ് (1992), കേരള സാഹിത്യ അക്കാദമി ഫെലോഷിപ്പ് എന്നിവയും ലഭിച്ചിട്ടുണ്ട് .
മലയാള സാഹിത്യത്തിന് നൽകിയ സമഗ്ര സംഭാവന കണക്കിലെടുത്തു കേരള സാഹിത്യ അക്കാഡമി 2018 ൽ നളിനി ബേക്കലിനെ സമഗ്ര സംഭാവന പുരസ്‌കാരം നൽകി ആദരിച്ചു.
കേരളത്തിലെ കാസർഗോഡ് ജില്ലയിലെ ബേക്കൽ ഗ്രാമത്തിൽ മുങ്ങത്ത് തറവാട്ടിലാണ് നളിനി ജനിച്ചത്.
മലയാള ഭാഷയിലെ പ്രശസ്ത എഴുത്തുകാരനും നിരൂപകനും വിമർശകനുമാണ് നളിനിയുടെ ഭർത്താവ് പായിപ്ര രാധാകൃഷ്ണൻ .
ഡോ. അനുരാധ (ആയുർവേദ മെഡിക്കൽ ഓഫീസർ), അനുജ അകത്തൂട്ട് എന്നിവരാണ് മക്കൾ .
കൃതികൾ നോവലുകൾ തുരുത്ത് (1977) ഹംസഗാനം (1982) കൃഷ്ണ (1985) മുച്ചിലോട്ടമ്മ (1987) കണ്വതീർത്ഥ (1988) ശിലാവനങ്ങൾ (1993) ദൈവത്തിന്റെ സ്വന്തം നാട്ടിൽ (1999) അമ്മയെ കണ്ടവരുണ്ടോ (2000) ചെറുകഥാ സമാഹാരങ്ങൾ ഒറ്റക്കോലം (1993) അവാർഡുകളും അംഗീകാരങ്ങളും സാഹിത്യ അവാർഡുകൾ 1977: മാതൃഭൂമി നോവൽ പുരസ്കാരം - തുരുത്ത് 1987: ഇടശ്ശേരി അവാർഡ് - മുച്ചിലോട്ടമ്മ 1992:  എസ്.ബി.ഐ അവാർഡ് - മുച്ചിലോട്ടമ്മ ഫെല്ലോഷിപ്പുകൾ 2018 - ലെ കേരള സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം ലഭിച്ചു.
1995: കേരള സാഹിത്യ അക്കാദമി ഫെലോഷിപ്പ് References ↑ ആരാണ് എഴുത്തുകാരൻ ?
ആരാണ് എഴുത്തുകാർ ആരാണ്?
Retrieved 13 April 2015 ↑ http://keralasahityaakademi.org/pdf/Award_2018.pdf
നളിനി അമ്പാടി
ഇന്ത്യക്കാരിയായ ഒരു സാമൂഹ്യമനഃശാസ്ത്രജ്ഞയും വാക്കുകൾ കൊണ്ടല്ലാത്തവിവരവിനിമയരംഗത്തെ വിദഗ്ദ്ധയും ആയിരുന്നു നളിനി അമ്പാടി (Nalini Ambady) (മാർച്ച് 20, 1959 – ഒക്ടോബർ 28, 2013).
സ്റ്റാൻഫോഡ് സർവ്വകലാശാലയിലെ മനഃശാസ്ത്രവിഭാഗത്തിലെ പ്രൊഫസർ ആയിരുന്നു നളിനി.
Dr. Ambady was a fellow of the American Association for the Advancement of Science , the American Psychological Association , and the Association for Psychological Science .
She won the AAAS Prize for Behavioral Science Research in 1993.
She also received the Presidential Early Career Award for Scientists and Engineers from President Bill Clinton .
പുസ്തകങ്ങൾ R. B. Adams,M.kotag Jr., N. Ambady, K. Nakayama.
and S. Shimojo.
Social Vision , Oxford University Press.
N. Ambady J. Skowronski (Eds.) (2008).
First Impressions , Guilford.
M. Weisbuch N. Ambady.
Shared Minds in Motion: Dynamic Nonverbal Behavior and Social Influence .
Psychology Press: Taylor Francis.
കുറിപ്പുകളും അവലംബങ്ങളും ↑ ↑ ↑ ഇവയും കാണുക Thin-slicing Cross-race effect Neuroculture Perceptions of sexual orientation പുറത്തേക്കുള്ള കണ്ണികൾ Homepage on Stanford University website Archived 2012-01-31 at the Wayback Machine .
Professional Profile Lab Webpage Help Nalini Bone Marrow Site Archived 2018-04-10 at the Wayback Machine .
SPARQ website
നളിനി എന്ന കാവ്യശില്പം
നിത്യചൈതന്യയതി രചിച്ച ഗ്രന്ഥമാണ് നളിനി എന്ന കാവ്യശില്പം .
1977-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
നളിനി നെറ്റോ ഇംഗ്ലീഷ് വിലാസം https://ml.wikipedia.org/wiki/Nalini_Netto ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മേയ് മുതൽ തുടരുന്നു.
കേരളത്തിലെ ആദ്യ വനിതാ ചീഫ്‌ ഇലക്ടറൽ ഓഫീസറായിരുന്നു നളിനി നെറ്റോ ( ഇംഗ്ലീഷ് : Nalini Netto).
1981 ൽ ഐ.എ.എസ് ‌ നേടിയ നളിനി സംസ്ഥാന ടൂറിസം ഡയറക്ടർ , നികുതി സെക്രട്ടറി , സഹകരണ രജിസ്ട്രാർ , ഇറിഗേഷൻ സെക്രട്ടറി , ഗതാഗത സെക്രട്ടറി , തിരുവനന്തപുരം ജില്ലാ കളക്ടർ തുടങ്ങിയ നിലകളിൽ പ്രവർത്തിച്ചു.
വിജിലൻസ്‌ ഐ. ജി ഡെസ്മണ്ട്‌ നെറ്റോയാണ്‌ ഭർത്താവ്‌.
കേരളത്തിലെ ചീഫ് സെക്രട്ടറിയായ  നാലാമത്തെ വനിതയും നളിനി ആണ്.
നളോപാഖ്യാനം
നന്വ്യാന്തമിഴിൽ രചിക്കപ്പെട്ട  അജ്ഞാതകർതൃകമായ കൃതിയാണ് നളോപാഖ്യാനം .
പതിനാലാം നൂറ്റാണ്ടാണ് ഇതിന്റെ രചനാകാലമെന്ന് കണക്കാക്കുന്നു.
നളരാജാവ് ലോകപരിപാകന്മാരെ സന്ദർശിക്കുന്നതു മുതൽ പുഷ്‌ക്കരനിൽ നിന്നും രാജ്യം വീണ്ടെടുത്തു ഭരിക്കുന്നതുവരെയുളള കഥാഭാഗം സംക്ഷിപ്തരൂപത്തിൽ ഈ കൃതിയിൽ വർണ്ണിച്ചിരിക്കുന്നു.
നളൻ ഇംഗ്ലീഷ് വിലാസം https://ml.wikipedia.org/wiki/Nalan നളനും- ദമയന്തിയും .
രാജാ രവിവർമ്മയുടെ ചിത്രം.
പുരാണേതിഹാസങ്ങളിലെ കഥാപാത്രമായ നിഷധരാജാവ്.
വീരസേനന്റെ പുത്രൻ.
നീതിമാനായ നളനും വിദർഭരാജപുത്രിയായ ദമയന്തിയും പരസ്പരം ഇഷ്ടപ്പെടുകയും സ്വയംവരസദസ്സിൽ വച്ച് ഇന്ദ്രാദി ദേവകളുടെ അനുഗ്രഹത്തോടെ ദമയന്തി നളനെ വരിക്കുകയും ചെയ്യുന്നു.
അതിൽ അസൂയാലുവായ കലി നളനെ ബാധിക്കുകയും കലി ബാധ മൂലം അനുജനായ പുഷ്കരനുമായുള്ള ചൂതുകളിയിൽ തോറ്റ നളൻ സർവതും നഷ്ടപ്പെട്ട് കാനനവാസിയാകുകയും കാർക്കോടകൻ എന്ന സർപ്പത്തിന്റെ ദംശനമേറ്റ് രൂപഭേദത്തിന് വിധേയനാകുകയും ചെയ്തു.
ഋതുപർണ്ണ സാരഥിയായി അജ്ഞാതവാസം അനുഷ്ഠിച്ച നളൻ കലി ബാധ നീങ്ങുമ്പോൾ ദമയന്തിയുമായി വീണ്ടും ഒത്തു ചേരുന്നു.
പുഷ്കരനെ തോൽപിച്ച് രാജ്യം വീണ്ടെടുക്കാനും അദ്ദേഹത്തിൻ കഴിയുന്നു.
പാചകകലയിലും തേരോടിക്കുന്നതിലും നളൻ നിപുണനാ‍യിരുന്നു.
ഈ കഥയാണ് ഉണ്ണായിവാര്യരുടെ നളചരിതം ആട്ടക്കഥയുടെ ഇതിവൃത്തം.
മഹാഭാരതത്തിൽ വനപർവ്വത്തിൽ വനവാസക്കാലത്ത് കഷ്ടപ്പെടുന്ന പാണ്ഡവരെ കണ്ട്‌, ബൃഹദശ്വൻ എന്ന മുനി സമാശ്വസിപ്പിക്കാനായി പറഞ്ഞുകൊടുക്കുന്ന കഥയാണ് നളോപാഖ്യാനം.
ഇക്കഥയെ അധികരിച്ച് നൈഷധീയചരിതം (നൈഷധം മഹാകാവ്യം) എന്ന് പേരായി സംസ്കൃതത്തിൽ ശ്രീഹർഷൻ എഴുതിയ ഒരു ഉത്തമകാവ്യം ഉണ്ട്.
നൈഷധീയചരിതത്തെ അനുകരിച്ചാണ് ഉണ്ണായി വാര്യർ “നളചരിതം” ആട്ടക്കഥ എഴുതിയത്.
കലിബാധ അകറ്റാൻ നളൻ, ദമയന്തി, ഋതുപർണ്ണൻ, കാർക്കോടകൻ എന്നിവരുടെ കഥകൾ കേട്ടാൽ മതി എന്ന് മഹാഭാരതത്തിൽ നളോപാഖ്യാനത്തിന്റെ സാരാംശത്തിൽ പറയുന്നു.
നളമഹാരാജാവ് സർവ്വശാസ്ത്രങ്ങളും അറിയാവുന്ന പണ്ഡിതനായിരുന്നു .
ഇദ്ദേഹം രചിച്ച ശാസ്ത്രങ്ങളും അവയുടെ ശ്ളോകങ്ങളും പൂർണ്ണമായും വ്യാഖ്യാനിക്കുവാൻ മഹാപണ്ഡിതർക്കുപോലും പ്രയാസമത്രേ .
പഞ്ച പാണ്ഡവരിലെ സഹദേവൻ നളന്റെ ശാസ്ത്രങ്ങൾ കുറെയേറെ വ്യാഖ്യാനിച്ചിട്ടുണ്ട് .
സഹദേവൻ മാത്രമായിരുന്നു നളന് തുല്യമായ പണ്ഡിതൻ .
ലോകഗതികൾ നളമഹാരാജാവ് അറിഞ്ഞിരുന്നു .
ആയൂര്വേദം , ജ്യോതിഷം , മാന്ത്രികം , വാസ്തുവിദ്യ , അശ്വ ശാസ്ത്രം , ഗജ ശാസ്ത്രം തുടങ്ങിയ മേഖലകളിൽ ശ്രദ്ധേയമായ സംഭാവനകൾ നൽകി .
വിഷ്ണുവിന്റെ ചക്രാഷ്ടകമന്ത്രം , നവ നാഗസ്തോത്രം , നാഗ മന്ത്രങ്ങൾ  ,നൃസിംഹ സ്തോത്രം , ചില നവഗ്രഹ മന്ത്രങ്ങൾ , മിത്രദേവന്റെ സ്തോത്രം , ദിക്പാലഗണങ്ങളുടെ ഉപചാരമന്ത്രങ്ങൾ എന്നിവയുടെ കർത്താവ് നളനായിരുന്നു .
ഇദ്ദേഹത്തെ കലി എന്ന പാപദേവൻ വളരെയേറെ ദ്രോഹിച്ചുവെങ്കിലും സ്വതേജസ്സു കൊണ്ട് നളരാജാവ് കലിയെ തോൽപ്പിക്കുകയും ഋതുപർണ്ണ രാജാവിൽ നിന്നും ലഭിച്ച അക്ഷഹൃദയ വിദ്യയാൽ കലിയെ തുരത്തുകയും നഷ്‌ടമായ ഐശ്വര്യങ്ങൾ തിരികെ നേടിയെടുക്കുകയും ചെയ്തു .
ഇദ്ദേഹത്തിന്റെ പത്നിയായ ദമയന്തി പതിവ്രതകളിൽ ഉത്തമയും സാക്ഷാൽ ലക്ഷ്മീ തുല്യയുമായിരുന്നു .
ലോകത്തിലെ സർവ്വ ചരാചരങ്ങൽക്കും നളരാജാവ് അഭയം നല്കിയിരുന്നുവെന്ന് ഗണേശപുരാണത്തിൽ കാണുന്നു .
ഇദ്ദേഹം ബ്രഹ്മജ്ഞാനിയായിത്തീർന്നു മോക്ഷം പ്രാപിച്ചു .
നോർമൽ പീപ്പിൾ Normal People Normal People
ഐറിഷ് എഴുത്തുകാരിയായ സാലി റൂണിയുടെ 2018 ൽ  എഴുതിയ  നോവലാണ് നോർമൽ പീപ്പിൾ .
2018 ഓഗസ്റ്റ് 30-ന് ഫേബർ ഫേബർ ആണ് ഇത് ആദ്യമായി പ്രസിദ്ധീകരിച്ചത്.
പുറത്തിറങ്ങി ആദ്യ നാല് മാസത്തിനുള്ളിൽ ഹാർഡ് കവറിൽ ഏകദേശം 64,000 കോപ്പികൾ വിറ്റഴിച്ച ഈ പുസ്തകം യുഎസിൽ ബെസ്റ്റ് സെല്ലറായി മാറി.
പരസ്പര ആകർഷണത്തിന്റെയും സൗഹൃദത്തിന്റെയും സ്നേഹത്തിന്റെയും കഥയാണ് നോർമൽ പീപ്പിൾ.
അയർലണ്ടിലെ കൗണ്ടി സ്ലിഗോയിലെ ഒരേ സെക്കൻഡറി സ്കൂളിൽ  പഠിക്കുന്ന രണ്ട് കൗമാരക്കാരായ കോണലും മരിയാനും തമ്മിലുള്ള സങ്കീർണ്ണമായ സൗഹൃദവും ബന്ധവുമാണ് നോവൽ പിന്തുടരുന്നത്.
ഒരു വ്യക്തിക്ക് മറ്റൊരാളുടെ ജീവിതത്തെ എങ്ങനെ മാറ്റാം എന്നതിനെക്കുറിച്ചുള്ള അതിമനോഹരമായ പ്രണയകഥയാണിത്.
2019 മെയ് മാസത്തിൽ ബിബിസി ത്രീയും ഹുലുവും നോവലിനെ അടിസ്ഥാനമാക്കി ഒരു ടിവി സീരീസ് നിർമ്മിക്കാൻ തീരുമാനിച്ചതായി അറിയിച്ചു.
ഇത് 2020 ഏപ്രിൽ 26-ന് ബിബിസിയിൽ പ്രദര്ശനം ആരംഭിച്ചു.
നോർവാക്ക്
നോർവാക്ക്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചെലെസ് കൗണ്ടിയിൽ സ്ഥിതിചെയ്യുന്ന ഒരു ഒരു ഉപനഗരമാണ്.
2014 ൽ കണക്കുകൂട്ടിയതു പ്രകാരം ഈ നഗരത്തിലെ ജനസംഖ്യ 107,096 ആയിരുന്നു.
ഏറ്റവും കൂടുതൽ ജനസാന്ദ്രതയുള്ള കാലിഫോർണിയയിലെ 58 ആമത്തെ നഗരമാണ് നോർവാക്ക്.
പത്തൊൻപതാം നൂറ്റാണ്ടിൻറെ അവസാനത്തിൽ സ്ഥാപിതമായ നോർവാക്ക് 1957 ൽ ഒരു നഗരമായിസംയോജിപ്പിക്കപ്പെട്ടു.
ലോസ് ഏഞ്ചലസ് നഗരകേന്ദ്രത്തിൽനിന്നും 17 മൈൽ (27 കിലോമീറ്റർ) തെക്കുകിഴക്ക് സ്ഥിതിചെയ്യുന്ന ഈ നഗരം ഗ്രേറ്റർ ലോസ് ആഞ്ചലസ് മേഖലയുടെ ഭാഗമാണ്.
നോർവീജിയൻ യൂണിവേഴ്സിറ്റി ഓഫ് ലൈഫ് സയൻസസ് ഇംഗ്ലീഷ് വിലാസം https://ml.wikipedia.org/wiki/Norwegian_University_of_Life_Sciences NMBU കാമ്പസ്
നോർവീജിയൻ യൂണിവേഴ്സിറ്റി ഓഫ് ലൈഫ് സയൻസസ് , നോർവേയിലെ ആസ് മുനിസിപ്പാലിറ്റിയിൽ സ്ഥിതിചെയ്യുന്ന ഒരു പൊതു സർവകലാശാലയാണ്.
ഓസ്ലോക്ക് സമീപമുള്ള അകേർഷസ് കൗണ്ടിയിലെ ആസിലും, ഓസ്ലോയിലെ ആഡംസ്റ്റുവനിലുമായി സ്ഥിതിചെയ്യുന്ന ഈ സർവ്വകലാശാലയിൽ ഏകദേശം 5,000 ത്തിലധികം വിദ്യാർത്ഥികൾ പഠനം നടത്തുന്നു.
1859-ൽ നോർവീജിയൻ അഗ്രികൾച്ചറൽ പോസ്റ്റ്ഗ്രാജുവേറ്റ് കോളജിൽ സ്ഥാപിതമായ ഈ സർവകലാശാല, 1897 ൽ സർവ്വകലാശാലാ തലത്തിലുള്ള യൂണിവേഴ്സിറ്റി കോളജായി മാറുകയും (( vitenskapelig høgskole ) 2005-ൽ സർവ്വകലാശാലാപദവി നേടുകയും ചെയ്തു.
2005 നു മുമ്പ് ഇത് നോർവീജിയൻ കോളേജ് ഓഫ് അഗ്രികൾച്ചർ  ( Norges landbrukshøgskole , NLH) എന്നാണ് അറിയപ്പെട്ടിരുന്നത്.
ഏതാനും വർഷങ്ങൾക്കു ശേഷം, 2014-ൽ ഈ സർവ്വകലാശാല ഓസ്ലോയിലെ നോർവീജിയൻ സ്കൂൾ ഓഫ്  വെറ്ററിനറി സയൻസിൽ (NVH)  ലയിപ്പിക്കപ്പെടുകയും ഇന്ന് നോർവീജിയൻ യൂണിവേഴ്സിറ്റി ഓഫ് ലൈഫ് സയൻസസ് എന്നറിയുപ്പെടുകയും ചെയ്യുന്നു.1859 മുതലുള്ള ഒരു ചരിത്രമുള്ള ഈ സർവ്വകലാശാല ഓസ്ലോ സർവ്വകലാശാലയ്ക്കുശേഷം നോർവെയിലെ ഉന്നത വിദ്യാഭ്യാസത്തിനായുള്ള രണ്ടാമത്തെ ഏറ്റവും പഴയ സ്ഥാപനമാണ്.
നോർവേയിൽ വെറ്ററിനറി വിദ്യാഭ്യാസം നൽകുന്ന ഒരേയൊരു വിദ്യാഭ്യാസ സ്ഥാപനവും ഇതുതന്നെയാണ്.
നോർവീജിയൻ നാടോടിക്കഥകൾ ഇംഗ്ലീഷ് വിലാസം https://ml.wikipedia.org/wiki/Norwegian_Folktales Asbjornsen and Moe's Norske folkeeventyr 5th edition, 1874.
പീറ്റർ ക്രിസ്റ്റൻ അസ്ബ്ജോർൻസണിന്റെയും ജോർഗൻ മോയുടെയും നോർവീജിയൻ നാടോടിക്കഥകളുടെയും ഇതിഹാസങ്ങളുടെയും ഒരു ശേഖരമാണ് നോർവീജിയൻ നാടോടിക്കഥകൾ (നോർവീജിയൻ: Norske folkeeventyr).
ശേഖരിക്കുന്നവരുടെ പേരിൽ ഇത് അസ്ബ്ജൊര്ംസെൻ ആൻഡ് മോ എന്നും അറിയപ്പെടുന്നു.
ചിത്രകാരന്മാർ കവർ ആർട്ട് 1914 പതിപ്പ്, ആർട്ടിസ്റ്റ്: തിയോഡോർ കിറ്റെൽസെൻ
ഈ പുസ്‌തകം പൂർണ്ണമായി ചിത്രീകരിച്ചത് 1879-ലെ അസ്ബ്‌ജോർൺസെന്റെ നോർസ്‌കെ ഫോക്ക്-ഓഗ് ഹൾഡ്രെ-ഇവെന്ററിന്റെ പതിപ്പാണ്.
അതിൽ പീറ്റർ നിക്കോളായ് ആർബോ (1831-1892), ഹാൻസ് ഗുഡ് (1825-1903) സ്റ്റോൾട്ടൻബർ വിഗ്‌സെന്റ് ലെർചെ , എലിഫ് പീറ്റേഴ്‌സെൻ (1852−1928), ഓഗസ്റ്റ് ഷ്നൈഡർ (1842−1873), ഓട്ടോ സിൻഡിംഗ് (1842−1909), അഡോൾഫ് ടൈഡ്‌മാൻഡ് (1814-1876), എറിക് വെറൻസ്‌കോൾഡ് (1855−1938) എന്നീ കലാകാരന്മാരുടെ ഒരു കൂട്ടം കലാസൃഷ്ടികൾ ഉണ്ടായിരുന്നു.
പിന്നീടുള്ള പതിപ്പുകളിൽ വെറൻസ്‌കോൾഡും തിയോഡോർ കിറ്റൽസണും പ്രമുഖ ചിത്രകാരന്മാരായി.
തന്റെ സുഹൃത്തായ വെറൻസ്‌കോൾഡിന്റെ ശുപാർശ പ്രകാരം പദ്ധതിയിൽ സഹകരിക്കാൻ തുടങ്ങിയപ്പോൾ കിറ്റെൽസൺ ഒരു അജ്ഞാത കലാകാരനായിരുന്നു.
നോർസ്‌കെ ഫോൾക്കീവെന്റൈർ എന്ന പേരിലുള്ള യഥാർത്ഥ സീരീസ് പ്രസിദ്ധീകരണത്തിലേക്ക് പോയി.
ശീർഷക പേജോ എഡിറ്ററുടെ പേരുകളോ ഉള്ളടക്ക പട്ടികയോ ഇല്ലാതെ കുറച്ച് കഥകളുടെ ഒരു തിരഞ്ഞെടുപ്പ് വാഗ്ദാനം ചെയ്യുന്ന ഒരു സ്ലിം ലഘുലേഖ (1841) ഇത് ആദ്യം പ്രത്യക്ഷപ്പെട്ടു.
ഇത് വേണ്ടത്ര നന്നായി സ്വീകരിക്കപ്പെടുകയും ഒരു ജർമ്മൻ പത്രത്തിൽ P. A. മഞ്ച് ചാമ്പ്യൻ ചെയ്യുകയും ചെയ്തു.
1843-ൽ ആദ്യ വാല്യവും 1844-ൽ രണ്ടാം വാല്യവും ശരിയായ ഹാർഡ്‌കവറായി വീണ്ടും അച്ചടിക്കാൻ ഇത് കാരണമായി.
രണ്ടാം പതിപ്പ് 1852-ൽ പ്രത്യക്ഷപ്പെട്ടു.
"പുതിയ ശേഖരം" എന്ന് വിളിക്കപ്പെടുന്ന മറ്റൊരു പരമ്പര പിന്നീട് പ്രത്യക്ഷപ്പെട്ടു (Norske Folke-Eventyr. Ny Samling 1871).
കഥകൾ അക്കമിട്ടു, 58 കഥകൾ അടങ്ങിയ യഥാർത്ഥ ശേഖരം പിന്നീടുള്ള പതിപ്പുകളിൽ 60 കഥകളായി വർദ്ധിപ്പിച്ചു.
പുതിയ ശേഖരത്തിൽ 50 കഥകൾ ഉണ്ടായിരുന്നു.
അടിക്കുറിപ്പുകൾ Explanatory notes അവലംബം Citations Bibliography Texts Nasjonalbiblioteket copy - #1 to Die tre Bukkerne (here #41) 1st edition, 2den Deels 1ste Hefte - #42 to Jomfruen på glassberget (here #52.) 2nd edition, Christiania: Johan Dahls Forlag (1852) copy 3rd edition, Christiania: Jacob Dybwad (1866) 4th ed.
, Christiania: Jacob Dybwad, (1868-1871) 5th ed.
, Christiania: Jacob Dybwad (1874) 7th ed.
, Christiania: H. Aschehoug Co (1904) etext via Internet Archive 2nd edition, Kjøbenhavn: J. Jørgensen Co. (1876) - base for the Stroebe (1922a) German translation.
- base for the Braekstad (1881) translation.
- non-Fraktur typeface Vol.
2 (1884) copy at HathiTrust Vol.
3 (1887) Vol.
1 , 2nd ed.
, w/ Moltke Moe (1898) Vol.
2 (1908) Vol.
3 , 2nd ed.